
Els 12 prompts
	#
	Prompt
	Bloc

	1
	Trobar un document pel seu contingut
	Trobar

	2
	Trobar el que t'han compartit
	Trobar

	3
	Recuperar un document esborrat
	Trobar

	4
	Decidir què va a OneDrive i què no
	Organitzar

	5
	Proposar una estructura de carpetes
	Organitzar

	6
	Detectar duplicats i versions
	Organitzar

	7
	Saber què tens compartit i amb qui
	Compartir

	8
	Decidir com compartir un document
	Compartir

	9
	Preparar el traspàs d'un projecte
	Compartir

	10
	Resoldre un problema de sincronització
	Sincronitzar

	11
	Entendre l'espai que ocupes
	Sincronitzar

	12
	Diagnòstic del teu OneDrive
	Sincronitzar



Com fer servir aquest document
Dotze prompts per treure profit de OneDrive: trobar documents, organitzar-los, compartir bé i saber què has deixat obert.
	On escriure'ls
	Per a què

	Copilot Chat
	La majoria: buscar, decidir i diagnosticar

	Copilot dins d'un document
	Quan treballes sobre un fitxer concret



	La pregunta que travessa tot aquest bloc: Si demà canviessis de feina, què hauria de continuar existint per a l'equip? Tot això NO pot estar al teu OneDrive. Diversos d'aquests prompts serveixen per contestar aquesta pregunta amb dades en comptes de amb intuïció.



	El que Copilot farà i el que no: No mou fitxers, no crea carpetes i no canvia permisos. El que fa molt bé és TROBAR documents pel seu contingut, DIR-TE què tens compartit i amb qui, i AJUDAR-TE A DECIDIR què hauria d'estar en un altre lloc.




	TROBAR
Pel contingut, no pel nom del fitxer



	1
	Trobar un document pel seu contingut
A Copilot Chat



	Busca als meus fitxers un document sobre [TEMA].

El que recordo:
- Tractava de [DESCRIU-HO]
- El vaig fer o el vaig rebre aproximadament [QUAN]
- Era un [WORD / EXCEL / POWERPOINT / PDF], si ho recordes

Digue'm on és exactament: al meu OneDrive, en un lloc de
SharePoint o en un equip de Teams.

Si en trobes diversos, llista'ls tots amb la data.



	Exemple emplenat:
Busca als meus fitxers un document sobre la configuració de permisos
de SharePoint.

Tractava de com donar accés a gent externa sense afegir-los al grup.
El vaig fer aproximadament al juliol. Crec que era un Word.

Digue'm on és exactament: al meu OneDrive, en un lloc de SharePoint
o en un equip de Teams.



Quan: L'ús més freqüent. Quan saps que el document existeix però no com es deia ni on el vas desar.
Què esperar: La ubicació exacta. Fixa't que et diu si és teu o d'un equip: sovint és la informació que de veritat necessitaves.

	2
	Trobar el que t'han compartit
A Copilot Chat



	Fes-me la llista dels documents que altres persones han
compartit amb mi durant [PERÍODE].

Per a cadascun:
- Qui me'l va compartir i quan
- De què tracta, en una línia
- Si l'he obert alguna vegada

Marca especialment els que no he obert mai.



	On comprovar-ho tu mateix:
A OneDrive, la secció «Compartit» té dues pestanyes: «Compartit amb
mi» i «Compartit per mi».

La primera és una safata d'entrada de documents que gairebé ningú
revisa. Val la pena mirar-la un cop per setmana.



Quan: Quan sospites que t'has perdut alguna cosa que et van enviar.
Què esperar: Una llista amb el que has ignorat. L'últim punt sol ser incòmode i revelador.

	3
	Recuperar un document esborrat
A Copilot Chat



	He esborrat un document del meu OneDrive i el necessito.

El que recordo: [NOM APROXIMAT O TEMA]
Aproximadament el vaig esborrar [QUAN]

Digue'm:
- On he de mirar per recuperar-lo
- Quant temps tinc abans que desaparegui definitivament
- Què passa si ja no és a la paperera
- Com puc restaurar tot el OneDrive a un moment anterior

Dona'm els passos exactes.



	El que molta gent no sap:
OneDrive permet restaurar TOT l'espai a un moment anterior, no
només un fitxer.

És la funció que salva davant d'un esborrat massiu per error o d'un
ransomware: tornes el OneDrive sencer a com estava fa tres dies.



Quan: Quan has esborrat alguna cosa i entres en pànic. Gairebé sempre es recupera.
Què esperar: Els passos i els terminis. Hi ha dues papereres: la teva i la de segon nivell.

	ORGANITZAR
Decidir on ha d'estar cada cosa



	4
	Decidir què va a OneDrive i què no
A Copilot Chat



	Ajuda'm a decidir on hauria de desar els meus documents.

Sóc [EL TEU CÀRREC] i treballo amb aquests tipus de fitxer:
- [TIPUS 1]
- [TIPUS 2]
- [TIPUS 3]

Per a cadascun, digue'm si hauria d'anar al meu OneDrive o a un
lloc d'equip, i per què.

Fes servir aquest criteri: si demà canviés de feina, què hauria de
continuar existint per a l'equip?



	Exemple emplenat:
Sóc formador i treballo amb aquests tipus de fitxer: manuals del
curs, esborranys que estic preparant, actes de reunió amb el client,
i les meves notes personals de preparació.

Per a cadascun, digue'm si hauria d'anar al meu OneDrive o a un lloc
d'equip, i per què.



Quan: Quan portes temps desant-ho tot al mateix lloc i intueixes que no és correcte.
Què esperar: Una classificació amb criteri. La pregunta del final és la que resol el 95% dels dubtes.

	5
	Proposar una estructura de carpetes
A Copilot Chat



	Analitza els documents del meu OneDrive.

Proposa'm una estructura de carpetes amb un MÀXIM de cinc
carpetes de primer nivell.

Per a cadascuna:
- Què hi aniria
- La regla exacta per decidir si un fitxer hi va o no

Digue'm també quins documents actuals NO haurien d'estar al meu
OneDrive i on haurien d'anar.

Si creus que amb menys carpetes en tindria prou, digue-m'ho.



	Exemple emplenat:
Analitza els documents del meu OneDrive.

Proposa'm una estructura de carpetes amb un MÀXIM de cinc carpetes
de primer nivell, amb la regla exacta per decidir si un fitxer hi va.

Digue'm també quins documents actuals NO haurien d'estar al meu
OneDrive i on haurien d'anar.



Quan: Abans de reorganitzar, per no muntar una estructura que després no mantindràs.
Què esperar: Una proposta i, sobretot, la llista del que hauria d'estar en un altre lloc. Aquesta segona part és la valuosa.

	6
	Detectar duplicats i versions
A Copilot Chat



	Analitza el meu OneDrive i digue'm:

- Si hi ha documents amb noms gairebé idèntics
- Si hi ha fitxers que semblen versions del mateix document
- Quins fa més de sis mesos que no obro
- Quins ocupen més espai

Per als possibles duplicats, digue'm en què es diferencien
abans que decideixi res.



	El rastre que busques:
Noms com «Informe_v2», «Informe_v3_final» i «Informe_final_bo».

Això vol dir que en algun moment vas adjuntar còpies per correu en
comptes de compartir un enllaç. Abans d'esborrar res, comprova quina
és la bona amb el prompt 9 del cheat sheet de biblioteques.



Quan: Quan el OneDrive porta anys creixent sense que ningú hi posi ordre.
Què esperar: Un inventari del desordre. La instrucció final evita esborrar el bo pensant que era la còpia.

	COMPARTIR
El que has deixat obert sense saber-ho



	7
	Saber què tens compartit i amb qui
A Copilot Chat



	Fes-me l'inventari de tot el que tinc compartit des del meu
OneDrive.

Per a cada element:
- Amb qui està compartit
- Si és amb gent de dins o de fora de l'organització
- Si el permís és de lectura o d'edició
- Des de quan

Marca especialment el que estigui compartit amb persones
externes o amb enllaços oberts.



	On comprovar-ho tu mateix:
A OneDrive, secció «Compartit» > pestanya «Compartit per mi».

Des d'allà pots retirar accessos un per un. Fes-ho amb tot el que
vas compartir per a un projecte que ja ha acabat.



Quan: Un cop al trimestre. És el prompt que més sorpreses desagradables evita.
Què esperar: Un inventari de permisos. Sol aparèixer alguna cosa compartida fa un any amb algú que ja no treballa al projecte.

	8
	Decidir com compartir un document
A Copilot Chat



	Vull compartir un document del meu OneDrive.

La situació és:
- Amb qui: [QUI, i si és de dins o de fora]
- Per a què: [QUE HO LLEGEIXIN / QUE HI TREBALLIN / QUE HO REVISIN]
- Durant quant temps: [PUNTUAL / TOT EL PROJECTE]

Digue'm:
- Quin tipus d'enllaç hauria de fer servir
- Si hauria de posar-hi caducitat o contrasenya
- Si hauria de permetre edició o només lectura
- Com ho retiraré quan ja no calgui

Justifica cada decisió en una frase.



	Exemple emplenat:
Vull compartir un document del meu OneDrive.

Amb qui: la coordinadora del client, que és d'una altra
organització.
Per a què: que el revisi i hi faci comentaris.
Durant quant temps: fins que tanquem el projecte, dues setmanes.

Digue'm quin tipus d'enllaç hauria de fer servir, si hauria de
posar-hi caducitat, i com ho retiraré després.



Quan: Abans de compartir alguna cosa que importi, sobretot amb gent de fora.
Què esperar: Una configuració justificada. El punt de com retirar-ho és el que la gent oblida sempre.

	9
	Preparar el traspàs d'un projecte
A Copilot Chat



	Vaig a deixar el projecte [NOM] i l'ha d'agafar una altra persona.

Analitza els meus fitxers relacionats amb aquest projecte i
digue'm:

- Quins documents hauria de traspassar
- Quins estan al meu OneDrive i haurien d'anar a un lloc d'equip
- Amb qui estan compartits ara mateix
- Què es perdria si simplement marxo sense fer res

Proposa'm un pla de traspàs en un màxim de quatre passos.



	Per què aquest prompt val tant:
El moment en què algú deixa un projecte és quan més coneixement es
perd, i sempre per la mateixa raó: documents que vivien al seu
OneDrive personal i que ningú més pot veure.

Aquest prompt et diu exactament quins són abans que sigui tard.



Quan: Quan canvies de projecte, de feina, o abans d'unes vacances llargues.
Què esperar: Un pla de traspàs. L'últim punt —què es perdria— és el que et convenç de fer-ho bé.

	SINCRONITZACIÓ I ESPAI
Quan alguna cosa no quadra



	10
	Resoldre un problema de sincronització
A Copilot Chat



	Tinc un problema amb la sincronització de OneDrive al meu
ordinador.

El símptoma és: [DESCRIU-HO]

Digue'm:
- Què vol dir la icona que veig a l'explorador
- Quines són les causes més habituals
- Què puc provar jo, per ordre de senzillesa
- Quan he d'avisar qui administri el sistema

Explica'm també què significa cada icona d'estat de OneDrive.



	Exemple emplenat:
Tinc un problema amb la sincronització de OneDrive al meu ordinador.

El símptoma és: hi ha una carpeta amb una creu vermella i els
documents que hi deso no apareixen al navegador. A Outlook també
m'ha aparegut una carpeta «Problemes de sincronització».



Quan: Quan un fitxer no puja, apareix una creu vermella o l'espai no quadra.
Què esperar: Un diagnòstic ordenat i la taula d'icones. Les icones expliquen la meitat dels problemes de sincronització.

	11
	Entendre l'espai que ocupes
A Copilot Chat



	Analitza l'ús d'espai del meu OneDrive.

Digue'm:
- Quant espai tinc i quant n'ocupo
- Quins fitxers o carpetes ocupen més
- Si hi ha coses que ocupen molt i no obro mai
- Si la paperera està ocupant espai

Proposa'm tres accions per alliberar espai, ordenades per
impacte, i digue'm què perdria amb cadascuna.



	Un detall que sorprèn:
Els fitxers de la paperera compten dins de la teva quota fins que la
buides o fins que caduquen.

Si has esborrat coses grans i l'espai no baixa, mira-hi. És la
primera acció per alliberar espai i la que menys es coneix.



Quan: Quan t'avisen que estàs a prop del límit d'espai.
Què esperar: Un diagnòstic i tres accions. Recorda que la paperera també ocupa quota.

	12
	Diagnòstic del teu OneDrive
A Copilot Chat



	Analitza com faig servir el meu OneDrive i digue'm:

- Quants documents hi tinc i quina antiguitat tenen
- Quina proporció està compartida amb algú
- Quants documents d'EQUIP tinc al meu espai PERSONAL
- Si hi ha carpetes que no obro des de fa mesos

Sigues concret amb les xifres. Després digue'm UNA sola cosa
que hauria de canviar aquesta setmana, i com sabria si ha
funcionat.



	Per què el tercer punt importa tant:
Un document d'equip al teu OneDrive personal és un document que
l'equip perdrà el dia que tu marxis.

No és una qüestió d'ordre: és de continuïtat. I passa molt més del
que la gent creu, perquè desar al OneDrive és el camí per defecte.



Quan: Al final del bloc de OneDrive, o un cop al trimestre.
Què esperar: Dades reals sobre com treballes. El tercer punt és el que més sol sorprendre.


Què NO pot fer Copilot amb OneDrive
	No pot...
	Però sí...

	Moure ni copiar fitxers
	Dir-te quins hauries de moure i on

	Crear carpetes
	Proposar-te l'estructura i donar-te els passos

	Compartir ni retirar accessos
	Dir-te què tens compartit i amb qui

	Esborrar ni restaurar documents
	Explicar-te on és la paperera i quant temps tens

	Arreglar la sincronització
	Diagnosticar-la i donar-te els passos

	Veure fitxers que no has pujat al núvol
	Treballar amb tot el que hi hagi sincronitzat



	Aquest últim límit és el més important: Copilot NOMÉS veu el que està al núvol. Un document a la carpeta de Descàrregues del teu ordinador, o en un disc extern, no existeix per a ell. Si vols que Copilot t'ajudi amb els teus documents, han d'estar a OneDrive o a SharePoint.



	La conseqüència pràctica: Desar a l'escriptori o a Descàrregues no és només desordre: és treballar amb la meitat de les eines desconnectades. Ni Copilot, ni la cerca, ni l'historial de versions, ni la recuperació funcionen amb un fitxer que només viu al teu disc.



Tres idees per treure'n profit
	Idea
	Per què funciona

	Pregunta't què ha de sobreviure
	«Si demà canviés de feina» resol el 95% dels dubtes

	Revisa el compartit cada trimestre
	El prompt 7 troba accessos oberts fa un any

	Puja-ho tot al núvol
	El que no hi és, no existeix per a la cerca ni per a Copilot



	La frase que resumeix el bloc: OneDrive és el teu calaix, no el de l'equip. Tot el que hi guardis i que l'equip necessiti és una dependència de tu, i les dependències de persones concretes són el que fa que les organitzacions perdin coneixement cada vegada que algú se'n va.



	Sobre aquest document: Prompts de Copilot per a OneDrive. Complementa el manual de OneDrive. Aubay Consultoria IT — Barcelona — 2026.

